recursal/SuperWikiNEXT-32B huggingface dataset:
**Dance Dance Revolution** (**DDR**) on Konamin tanssipelisarja, joka vaikutti lajityypin syntyyn. Ensimmäinen kolikkopeli julkaistiin vuonna 1998. Sarjassa on Japanissa ilmestynyt kymmenen versiota. DDR-julkaisut Euroopan markkinoille tunnetaan nimellä *Dancing Stage*. *Dancing Stage* -pelejä on ilmestynyt kolme, kolmas osa *Dancing Stage Fusion* julkaistiin keväällä 2005. DDR:stä on kolikkopelien lisäksi ilmestynyt myös lukuisia versioita pelikonsoleille.

Pelin idea
----------

Peli perustuu nuoliin, jotka tulevat ruudun alalaidasta musiikin tahtiin. Nuolet liikkuvat koko ajan ylöspäin ja kohtaavat ruudun ylälaidassa olevien staattisen nuolten kanssa. Nuolten liikkumisen nopeus vaihtelee kappaleen iskutahdin mukaan. Samalla hetkellä kun nuolet kohtaavat, pelaajan pitää painaa vastaavaa nuolipainiketta jalallaan tanssimatolla. Single-moodissa yksi pelaaja pelaa neljällä nuolipaneelilla, Versus-moodissa kaksi pelaajaa pelaavat kummatkin neljällä nuolipaneelilla ja Double-moodissa yksi pelaaja pelaa kahdeksalla paneelilla. Peli arvostelee jokaisen askeleen tai hypyn erikseen. Nuolen osumisen tarkkuuden perusteella annetaan arvosana *Perfect*, *Great*, *boo* *O.K* tai *miss*. Dance Dance Revolutionin pisteytys kasautuu loppua kohden niin, että kappaleen lopussa olevista nuolista saa huomattavasti enemmän pisteitä kun alussa olevista. Pisteiden lisäksi kone antaa myös arvosanan pelaamisesta. Arvosanat ovat parhaimmasta huonompaan AAA, AA, A, B, C, D ja E. AAA vaatii kaikkien nuolten osumistarkkuudeksi *perfect*in. E-arvosana taas tarkoittaa, että kappaletta ei päästy läpi.

Konsoli
-------

Dance Dance Revolution on julkaistu sekä PlayStation- että PlayStation 2 -konsoleille. Pelistä on myös versioita Game Boylle ja Nintendo GameCubelle. Muille konsoleille löytyy erilaisia klooneja. Jotta konsolipelaaminen tuntuisi mahdollisimman aidolta, pelaamiseen käytetään yleensä tanssimattoa.

Henkilökohtaiset tietokoneet
----------------------------

Suosittu DDR-sarjan klooni tietokoneille on ilmainen *Stepmania*. Ohjelman lisäksi tarvitaan musiikkikappaleet, joita voi ladata internetistä, sekä tanssimatto. Yleensä tanssimaton kytkeminen tietokoneeseen tapahtuu adapterilla, joka muuttaa PlayStation -ohjaimen liittimen USB -liittimeksi. Adaptereita voi ostaa lukuisista nettikaupoista. Peliä voi pelata myös näppäimistöllä.

.dwi
----

.dwi-formaatti on Dance With Intensityn käyttämä ja yleisesti Dance Dance Revolution -tanssipeliin pohjautuvien emulaattoreiden käyttämä dataformaatti koreografioille ja askeleille. Suurin puute *.dwi*-formaatissa on puuttuva tuki miinoille sekä tuki muille tanssipeleille, jotka ovat tuettuina StepManian .sm-formaatissa. Kuten .bms- ja .sm-tiedostotkin, .dwi-tiedostot voidaan luoda missä tahansa tekstieditorissa.

Katso myös
----------

* Tanssipeli
* Tanssimatto
* StepMania
**Metra Oy** oli vuosina 1939–1963 toiminut metallialan yritys. 

Yrityksen perusteti Helsingissä vuonna 1939 Gunnar Fogelholm. Aluksi se toimi metallinjalostuksessa sekä koneiden ja tarvikkeiden kaupassa. Myöhemmin siitä kehittyi Suomen johtava ruuvitehdas. Sotien aikana Metra teki tuotteita myös puolustusvoimille.

1960-luvun alussa yhtiö päätyi Fiskarsin omistukseen. Vanha Metra fuusioitiin Fiskarsiin 1963.

Fiskars otti Metra-nimen uudelleen käyttöön vuonna 1987, kun se hankki nostokoneyhtiön nimeltä Bronto Skylift ja nimesi sen Metraksi. Muutaman vuoden päästä tämä Metra nimettiin jälleen Bronto Skyliftiksi. Metra-nimi puolestaan annettiin Lohjan ja Wärtsilän fuusiossa vuonna 1990 syntyneelle uudelle yhtiölle, Metra Oy:lle, josta vuonna 2000 tuli Wärtsilä.

Lähteet
-------

1. ↑  Biografia-sampo: Gunnar Fogelholm Viitattu 3.10.2021.
2. 1 2 3  Leppänen, Timo: *Merkilliset nimet. Tarinoita yritysten ja tuotteiden nimistä*. Helsinki: Suomalaisen Kirjallisuuden Seura, 2016. ISBN 978-952-222-720-1.
Kolmanneksen säännön soveltaminen maisemakuvaan.
Kolmanneksen sääntö.
**Kolmanneksen sääntö** on yksi kuvataiteilijoiden, kuten valokuvaajien, taidemaalareiden ja graafikoiden käyttämä yksinkertainen sommitteluperiaate, jossa kuva-ala jaetaan pysty- ja vaakasuunnassa kolmanneksiin pysty- ja vaakasuorilla viivoilla. Viivat ja viivojen neljä risteyskohtaa muodostaa tällöin kuvan sommittelun kannalta otollisia kohtia. Suosimalla sommittelussa näitä kohtia, voidaan kuvaan saada enemmän jännitettä, voimaa ja mielenkiintoa kuin esimerkiksi keskeisen kohteen asettamisella keskelle kuvaa*kenen mukaan?*.

Oheinen valokuva havainnollistaa kolmanneksen sääntöä. Horisontti on kuvan alemman kolmanneksen viivalla ja puu sijaitsee risteyskohdassa, jota kutsutaan usein huomiopisteeksi. Kuvassa taivaan ja maan raja on sommitteluviivalla, ja vastaranta on kokonaisuudessaan riittävän lähellä viivaa ollakseen rikkomatta kolmanneksen sääntöä. Säännön periaateita voitaisiin noudattaa myös sommittelemalla vastaranta alemmalle viivalle horisontin sijaan.

Katso myös
----------

* Albertin ikkuna
* Arvoperspektiivi
* Asetelma (kuvataide)
* Diagonaali (kuvataide)
* Dioraama
* Ilmaperspektiivi
* Isometrinen projektio
* Kuvasuhde
* Kuvan rajaus
* Kuvataide
* Kontraposto
* Kultainen leikkaus
* Ortografinen projektio
* Perspektiivi
* Sommittelu
* Tekninen piirtäminen
* Trompe l’œil
* Yhdensuuntaisprojektio
**Dance Gavin Dance** on yhdysvaltalainen posthardcore-yhtye Sacramentosta, Kaliforniasta. Se perustettiin vuonna 2005. Nykyiset jäsenet ovat Will Swan (kitara), Matt Mingus (rummut), Jon Mess (laulu), Tim Feerick (basso) ja Tilian Pearson (laulu). Heistä vain Swan ja Mingus ovat esiintyneet jokaisella albumilla, Mess kaikilla paitsi albumilla *Happiness.*

Dance Gavin Dance julkaisi debyytti EP-levynsä *Whatever I Say Is Royal Ocean* vuonna 2006 ja sai pian levytyssopimuksen Rise Recordsilta. Yhtye julkaisi ensimmäisen kokopitkän albuminsa *Downtown Battle Mountain* vuonna 2007. Vuoden 2008 aikana kitaristi Sean O'Sullivan ja laulaja Jonny Craig erosivat yhtyeestä, ja heidät korvattiin kitaristi Zac Garrenilla ja laulaja Kurt Travisilla. Saman vuoden elokuussa julkaistiin albumi *Dance Gavin Dance*. Samaan aikaan yhtyeen jättivät laulaja Jon Mess ja basisti Eric Lodge, jonka tilalle tuli basisti Jason Ellis. *Happiness* julkaistiin vuonna 2009. Sillä albumilla huutolaulun tekee kitaristi Will Swan kitaransoiton lisäksi. Vuonna 2010 Jon Mess, Jonny Craig ja Eric Lodge palasivat yhtyeeseen, ja vuonna 2011 julkaistiin yhtyeen neljäs kokopitkä albumi *Downtown Battle Mountain II*. Craig ja Lodge erosivat taas, jolloin laulaja Tilian Pearson, basisti Tim Feerick ja kitaristi Josh Benton liittyivät yhtyeeseen. Viides albumi *Acceptance Speech* julkaistiin vuonna 2013. Sen jälkeen Benton erosi. Vuoden 2015 lopussa yhtye julkaisi albumin *Instant Gratification*.Vuonna 2016 he julkaisivat live-albumin *Tree City Sessions* sekä seitsemännen kokopitkän albuminsa *Mothership*.

Diskografia
-----------

### Albumit

* *Whatever I Say Is Royal Ocean* (2006, ep)
* *Downtown Battle Mountain* (2007)
* *Dance Gavin Dance* (2008)
* *Happiness (2009)*
* *Live at Bamboozle 2010* (2010, livealbumi)
* *Downtown Battle Mountain II* (2011)
* *Acceptance Speech* (2013)
* *Instant Gratification* (2015)
* *Tree City Sessions* (2016, livealbumi)
* *Mothership* (2016)
* *Artificial Selection (2018)*
* *Afterburner* (2020)
* *Jackpot Juicer* (2022)

Lähteet
-------

1. ↑  Dance Gavin Dance - Biography & History *AllMusic*. Viitattu 18.03.2018.
**Dikhilin alue** (ransk. *région de Dikhil*) on hallintoalue Djiboutin lounaisosassa. Sen hallinnollinen keskus on Dikhilin kaupunki. Alueen pinta-ala on 6 800 neliökilometriä ja asukasluku 88 900 (vuonna 2009, väestönlaskenta).

Maantiede
---------

Dikhilin alue käsittää 30 prosenttia Djiboutin pinta-alasta. Se rajoittuu koillisessa Tadjourahin ja idässä Artan ja Ali Sabiehin alueisiin sekä etelässä ja lännessä Etiopiaan. Maisemaa leimavat ylängöt ja tasangot.

Ilmasto on kuiva ja kuuma. Keskilämpötilat vaihtelevat 26 ja 30 asteen välillä. Vuotuinen sademäärä on 150–190 millimetriä. Kasvillisuus on ruoho- ja pensasaroa.

Hallinnollinen jako ja asutus
-----------------------------

Alue jakautuu Dikhilin prefektuuriin sekä As-Eylan, Mouloudin ja Yobokin aliprefektuureihin. Prefekti ja aliprefektit ovat valtiovallan edustajia. Alueella on vaaleilla valittava itsehallintoelin.

Dikhilin alueella asuu 10,9 prosenttia Djiboutin väestöstä. Kaupunkiväestön osuus on 30,0 ja nomadien 46,7 prosenttia.

Liikenne, talous ja palvelut
----------------------------

Dikhilin kautta kulkee Djiboutista Etiopian rajalle johtava päällystetty maantie. Paikallisia elinkeinoja ovat karjanhoito ja maanviljely. Palveluihin kuuluvat ala- ja yläkoulut, lyseo, tekninen lyseo, sairaala, kolme terveyskeskusta ja neljä terveyasemaa. Dikhilissä on sähkö- ja vesijohtoverkot.

Nähtävyydet
-----------

Alueen nähtävyyksiin kuuluu Abhejärvi flamingoineen, kulttuurimaisemineen ja arkeologisine löytöpaikkoineen. Garabayisissa on muinaisia kalliopiirroksia.

Lähteet
-------

1. 1 2 3 4  Plan de développement régional: Région Dikhil (Internet Archive) *economie.gouv.dj*.  Arkistoitu 23.6.2022. Viitattu 14.5.2023. (ranskaksi)
2. 1 2  Histoire de la région *Conseil Régional de Dikhil*.  Arkistoitu 14.5.2023. Viitattu 14.5.2023. (ranskaksi)
3. ↑  Annuaire statistique de Djibouti 2012 *Portail du ministère d l’économie*. Viitattu 14.5.2023. (ranskaksi)
4. ↑  La région de Dikhil: un musée archéologique *Office National du Tourisme*. Viitattu 14.5.2023. (ranskaksi)

Aiheesta muualla
----------------

* Kuvia tai muita tiedostoja aiheesta **Dikhilin alue** Wikimedia Commonsissa

* Dikhilin alueneuvoston sivusto (Arkistoitu – Internet Archive) (ranskaksi)
**Dikhil** on kaupunki ja Dikhilin alueen hallinnollinen keskus Djiboutissa. Se sijaitsee samannimisen vadin varrella 121 kilometriä Djiboutin kaupungista lounaaseen. Dikhilissä oli arviolta 28 200 asukasta vuonna 2011.

Dikhilin alue kuului ennen ranskalaismiehitystä Gobaadin sulttaanikuntaan. Siirtomaahallinto perusti sinne vuonna 1927 hallintopiirin keskuksen, jota suojaamaan rakennettiin pieni linnoitus.

Afarien ja issojen laidunmaiden rajalla sijaitseva kaupunki alkoi kehittyä Djiboutista Etiopiaan johtavan maantien rakentamisen seurauksena vuonna 1973. Se on huomattava naapurimaahan suuntautuvan karjakaupan keskus.

Dikhilin kautta kulkee päällystetty maantie RN1. Paikallisia elinkeinoja ovat maanviljely, karjanhoito ja kaupankäynti. Palveluihin kuuluvat koulu, lyseo ja sairaala. Kaupungissa on sähkö- ja vesijohtoverkot.

Paikallisia nähtävyyksiä ovat Abhejärvi, geologiset ja arkeologiset muistomerkit sekä paimentolaisten elämäntapa. Matkailupalvelut ovat vasta suunnitteilla.

Lähteet
-------

1. 1 2 3  Schéma Directeur d’Aménagement et d’Urbanisme de Dikhil *Agence Djiboutienne de Développement Social*. Viitattu 14.5.2023.
2. 1 2  Alwan, Daoud A. & Mibrathu, Yohanis: *Historical Dictionary of Djibouti*, s. 36–37. Lanham: Scarecrow Press, 2000. ISBN 0-8108-3873-7.
Joonialaisen pylvään kapiteeli, jossa on tunnusomainen voluutta helikseineen.
**Voluutta** tai **voluutti** (< lat. *volutum*, ’käärö’) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa nauhamainen ja päistään spiraalimaisesti kiertyvä koristeaihe, jota esiintyy muun muassa joonialaisten pylväiden kapiteeleissa. Voluutan päiden spiraalit tunnetaan nimellä *heliks*.

Voluutta esiintyy myös kompositapylvään kapiteelissa, jossa joonialainen voluutta lepää korinttilaisen kapiteelin kalathoksen päällä. Kaarevia voluuttamuotoja käytettiin myös renessanssi- ja barokkiarkkitehtuurissa.

Lähteet
-------

1. 1 2  Castrén, Paavo & Pietilä-Castrén, Leena: "Heliks, voluutti", *Antiikin käsikirja*, s. 204, 636. Helsinki: Otava, 2000. ISBN 951-1-12387-4.
2. ↑  Dinsmoor, William Bell: *The Architecture of Ancient Greece*, s. 397. W. W. Norton & Company, Inc. 1975. ISBN 0-393-04412-2.
3. ↑  Aikio, Annukka & Vornanen, Rauni: *Uusi sivistyssanakirja*, s. 650. Kustannusosakeyhtiö Otava, 1993. ISBN 951-1-11365-8.
4. ↑  Taidehistorian sanasto (pdf) Jyväskylän yliopisto. Viitattu 27.11.2017.

Aiheesta muualla
----------------

* Kuvia tai muita tiedostoja aiheesta **voluutta** Wikimedia Commonsissa
|  |
| --- |
| Butorfanoli |
| Butorfanoli |
| **Systemaattinen (IUPAC) nimi** |
| 17-syklobutyylimetyyli-morfinaani-3,14-dioli |
| **Tunnisteet** |
| CAS-numero | 42408-82-2 |
| ATC-koodi | N02AF01 |
| PubChem | 5361092 |
| DrugBank | DB00611 |
| **Kemialliset tiedot** |
| Kaava | C21H29NO2 |
| Moolimassa | 327,473 g/mol |
| SMILES | Etsi tietokannasta: eMolecules, PubChem |
| **Fysikaaliset tiedot** |
| Sulamispiste | 216 °C |
| **Farmakokineettiset tiedot** |
| Hyötyosuus | 60–70 % |
| Proteiinisitoutuminen | 8 0% |
| Metabolia | Hepaattinen |
| Puoliintumisaika | 4–7 tuntia |
| Ekskreetio | Renaalinen |
| **Terapeuttiset näkökohdat** |
| Raskauskategoria | ? |
| Reseptiluokitus | 
 |
| Antotapa | Nasaalinen, intravenoosi |

**Butorfanoli** (Dolorex) on morfinaaniryhmään kuuluva synteettinen opioidi, jonka on kehittänyt Bristol-Myers.

Butorfanolia valmistetaan vain butorfanolitartraattina, ja sitä on olemassa injisoitavana ruiskeena, tabletteina ja nenäsumutteena.*lähde?* Butorfanolilla on muita opioideja pienempi väärinkäyttöpotentiaali, koska se voi aiheuttaa epämiellyttäviä haittavaikutuksia ja dysforiaa.*lähde?*

Yleisin tapa annostella butorfanolia on nenäsumute, ja sitä voidaan käyttää myös ruuansulatuskanavan ulkopuolisesti annosteltuna keskivaikeasta vaikeaan kipuun, kivunlievityksessä anestesian yhteydessä ja synnytyskipujen hoidossa. Butorfanoli poistaa kipua tehokkaammin naisilla kuin miehillä.

Eläinlääketieteessä butorfanolia käytetään yleisesti rauhoittavana ja kivunlievittäjänä kissoilla, koirilla ja hevosilla. Sitä voidaan yhdistää medetomidiiniin, bentsodiatsepiineihin tai fenotiatsiineihin kuten asepromatsiiniin. Butorfanoli yhdistetään usein ksylatsiiniin tai detomidiniin kun sitä annetaan hevosille.

Katso myös
----------

* Dolorex-juttu

Lähteet
-------

1. ↑  US Patent 3775414 - Process for the Preparation of 14-hydroxymorphinan Derivatives
2. ↑  R. W. Gear, C. Miaskowski, N. C. Gordon, S. M. Paul, P. H. Heller, J. D. Levine: The kappa opioid nalbuphine produces gender- and dose-dependent analgesia and antianalgesia in patients with postoperative pain.  *Pain*, 1999-11, nro 2, s. 339–345. PubMed:10534607. doi:10.1016/s0304-3959(99)00119-0. ISSN 0304-3959. Artikkelin verkkoversio.
3. ↑  NOAH Compendium of Data Sheets for Animal Medicines 2005

Aiheesta muualla
----------------

* PubChem: Butorphanol (englanniksi)
* Kyoto Encyclopedia of Genes and Genomes (KEGG): Butorphanol (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Naton peruskirjan eli Pohjois-Atlantin sopimuksen 13. artikla mahdollistaa sen, että jäsenmaa voi halutessaan erota sotilasliitto Natosta. Artiklan mukaan Natosta eroavan jäsenmaan tulee ilmoittaa asiasta Yhdysvaltain hallinnolle. Vuoden kuluttua eroilmoituksesta eroava osapuoli lakkaa olemasta jäsen. Alkujaan Pohjois-Atlantin sopimuksen irtisanominen jäsenmaalle on ollut mahdollista vasta 20 vuoden kuluttua sopimuksen syntymisestä. Sopimus solmittiin vuonna 1949 joten vuodesta 1969 lähtien tällä 20 vuoden odotusajalla ei ole enää merkitystä.

Toistaiseksi yksikään jäsenmaa ei ole eronnut Natosta. Ranska tosin erosi Naton sotilaallisista rakenteista väliaikaisesti vuonna 1966, kun maa ei päässyt Yhdysvaltojen kanssa yhteisymmärrykseen Ranskan ydinaseohjelmaan liittyen. Myös esimerkiksi Kreikka erosi Naton sotilaallisista rakenteista vuonna 1974 protestina Turkin hyökättyä Kyprokselle ja miehitettyä saaren pohjoisosan. Yhdysvaltain presidenttinä toiminut Donald Trump väläytteli Yhdysvaltojen lähtöä Natosta vuonna 2018.

Jäseniä ei voida erottaa näiden mahdollisista rikkomuksista ja velvoitteiden laiminlyönneistä huolimatta. Jäsenen on siis itse haluttava eroa. Natolla ei ole käytössään erotusmekanismia eikä Naton nykyinen pääsihteeri Jens Stoltenberg ole halukas ottamaan erotusmekanismia käyttöön.

Lähteet
-------

1. ↑  The North Atlantic Treaty - Washington D.C. - 4 April 1949 *nato.int*. Viitattu 18.8.2022.
2. ↑  Kulpa, Bartlomiej: How to withdraw from NATO? *Linkedin*.  20.6.2018. Viitattu 18.8.2022.
3. ↑  Blakemore, Erin: When France Pulled the Plug on a Crucial Part of NATO *history.com*.  9.2.2022. Viitattu 18.8.2022.
4. ↑  Chrysopoulos, Philip: Greece Joined NATO 70 Years Ago, on Febuary 18, 1952 *Greek Reporter*.  18.2.2022. Viitattu 18.8.2022.
5. ↑  Stracqualursi, Veronica & Acosta, Jim: New York Times: Trump raised withdrawing the US from NATO several times in 2018 *CNN*.  16.1.2019. Viitattu 18.8.2022.
6. ↑  NATO chief rules out system for expelling members *The Independent*.  30.11.2021. Viitattu 18.8.2022.

Aiheesta muualla
----------------

* Puolustusministeriön sivut
**Alpo Ensio Neuvonen** (16. kesäkuuta 1927 Parikkala – 3. toukokuuta 2013 Helsinki) oli suomalainen yritysjohtaja, joka sai kauppaneuvoksen arvonimen.

Neuvosen vanhemmat olivat kauppias Matti Johannes Neuvonen ja Sofia Puolakka ja puoliso vuodesta 1952 Terttu Sanelma Vaisto. Neuvonen tuli ylioppilaaksi Parikkalan yhteiskoulusta 1947 ja valmistui ekonomiksi Helsingin kauppakorkeakoulusta 1952. Hän oli Keskon Savonlinnan konttorin kesäharjoittelija 1947, 1948 ja 1949, Helsingin konttorin siirtomaatavaraosaston myynti- ja ostotehtävissä 1950–1956, konttorinjohtajan apulainen ja vt. konttoripäällikkö 1956–1959, pääkonttorissa neuvontaosaston johtajan apulainen 1959, hallintojohtajan apulainen 1959–1961, elintarvikekonttorin konttorinjohtaja 1961–1967, elintarvikeryhmän johtaja 1967–1987, johtokunnan ja sittemmin hallituksen jäsen 1968–1987 sekä Keskon varapääjohtaja 1983–1987. Neuvosella oli myös useita liike-elämän ja muita luottamustehtäviä. Sotilasarvoltaan hän oli reservin alikersantti. Neuvonen sai kauppaneuvoksen arvonimen 1979.

Lähteet
-------

1. 1 2  Hoffman, Kai: Kauppaneuvos Alpo Neuvonen (1927–2013). *Suomen talouselämän vaikuttajat* -verkkojulkaisu (maksullinen). 5.9.2011. Suomalaisen Kirjallisuuden Seura. Viitattu 29.11.2022.
2. 1 2  Alpo Neuvonen *Biografiasampo*. Viitattu 29.11.2022.
3. ↑  Muistot. Alpo Neuvonen. (Tilaajille) *Helsingin Sanomat*.  3.6.2013. Viitattu 29.11.2022.
**Volvo 940** ja **960** ovat Volvon vuosina 1990–1998 valmistamia edustusluokan henkilöautomalleja, jotka korvasivat aiemman 700-sarjan. Ne eivät olleet täysin uusia malleja, vaan edeltäjistään uudistettuja versioita. Vuonna 1996 960-mallin sedanin nimeksi vaihtui **S90** ja farmarista puolestaan tuli **V90**. 900-sarjan seuraajaksi tuli Volvo S80, joka oli etuvetoinen ja päätti takavetoisten Volvojen aikakauden.

Volvo 940
---------

Volvo 940 esiteltiin syksyllä 1990 korvaamaan 740, joka jäi kuitenkin vielä mallistoon vuoteen 1992 saakka. Ulkonäöllisinä muutoksina keulan ja perän muotoilu oli aiempaa pehmeämpää. Uutena turvaominaisuutena sekä 940- että 960-malleissa oli SIPS-sivutörmäyssuoja, jota myöhempinä mallivuosina täydennettiin etuistuimiin asennetuilla sivuturvatyynyillä.

Farmarikorinen Volvo 940 GL.

Volvo 960
---------

Ylellisempi Volvo 960 esiteltiin syksyllä 1990 760-mallin korvaajaksi. Edeltäjänsä tavoin sen kojelauta oli erilainen kuin 940-mallissa.

Facelift-mallin Volvo 960.
Syksyllä 1994 960 koki kasvojenkohotuksen, jossa se sai uudet matalammat ajovalot ja pehmeämmin muotoillut puskurit. 940-malliin vastaavia uudistuksia ei tehty. 

Vuonna 1996 Volvon uuden nimeämiskäytännön mukaisesti sedanista tuli S90 ja farmarista V90.

Lähteet
-------

1. 1 2  Volvo 940 and 960 (1990–1998) *Honest John Classics*. Viitattu 4.6.2020. (englanniksi)
2. ↑  Klassikko-mallit – 940 Sedan Volvo Car Corporation.  Arkistoitu 12.6.2018. Viitattu 12.6.2018.
3. ↑  Klassikko-mallit – 960 Sedan Volvo Car Corporation.  Arkistoitu 12.6.2018. Viitattu 12.6.2018.

Aiheesta muualla
----------------

* Kuvia tai muita tiedostoja aiheesta **Volvo 940 ja 960** Wikimedia Commonsissa
**Marianne Sylvia Laiti** (s. 1971 on suomalainen kuvataiteilija ja kuvanveistäjä.

Ura
---

Laiti opiskeli kuvanveistäjäksi Kankaanpään taidekoulussa vuosina 1994–1997. Hän suoritti lisäksi kuvataiteilijan erikoistumisopintoja Lahden taideinstituutissa 2008–2009 ja Turun taideakatemiassa 2010–2011. Hän on opiskellut myös kirjallisuustiedettä ja psykologiaa Tampereen yliopistossa vuodesta 2013. Laiti on osallistunut myös Suomen Mielenterveysseuran ja Kuvataideterapeuttien liiton järjestämään kuvataidepsykoterapian perusteet -opetukseen ja Mielenterveysseuran elämänkaarikirjoitus-koulutukseen. Marianne Laiti asuu Kangasalla.

Marianne Laiti tekee veistoksia ja piirtää. Hän kertoo käyttävänsä piirroksiin itse tekemiään kuivapastelliliituja, mustetta ja sekatekniikoita. Piirtäessään hän sanoo pyrkivänsä siihen, että viiva näyttää kuin itsestään syntyneeltä, että kädenjälki on rentoa ja vapaata. Veistokset hän valaa pronssiin. Laiti on pitänyt yli 20 yksityisnäyttelyä ja osallistunut runsaasti ryhmä- ja yhteisnäyttelyihin sekä Suomessa että muissa maissa.

### Julkisiva veistoksia

*Jälkiä*, 2016, Tampere.
Laitin veistos *Hyppy* Linnanpuiston suihkulähteessä Kankaanpäässä paljastettiin vuonna 1995. Laiti oli vielä opiskelija, kun hän suunnitteli graniittiveistoksen suihkulähteeseen. Yhdessä Heli Mäkisen kanssa tehty teos *Matka* on Nahkialanjärven puistossa Akaan Toijalassa. Teos on paljastettu vuonna 2003. Teos *Jälkiä* on Tampereen Vuoreksessa ja valmistunut vuonna 2016.

Lähteet
-------

1. 1 2  Marianne Sylvia Laiti *Kuvataiteilijamatrikkeli*. Viitattu 20.4.2020.
2. 1 2  Laiti, Marianne: Marianne Laiti CV *Kuvataiteilijamatrikkeli*. Viitattu 20.4.2020.
3. ↑  Kankaanpään Taidekehä  2013. Kankaanpään kaupunki.  Arkistoitu 23.10.2018. Viitattu 20.4.2020.
4. ↑  Akaan veistokset: Toijala Akaan kaupunki.  Arkistoitu 1.12.2017. Viitattu 20.4.2020.
5. ↑  Vyoreksen taidekartta 2016 Vuores Palvelu OY.  Arkistoitu 27.10.2020. Viitattu 20.4.2020.
Matt Kenseth vuonna 2015.
**Matt Kenseth** (s.10. maaliskuuta 1972 Madison, Wisconsin, Yhdysvallat) on yhdysvaltalainen autourheilija, joka kilpailee Joe Gibbs Racingin Toyota Camrylla Amerikan suurimmassa moottoriurheilusarjassa NASCAR:issa. Kenseth on voittanut sarjan mestaruuden kerran, vuonna 2003, Roush Racingin Fordilla.

NASCARin ohella Kenseth on pärjännyt vuosittaisessa International Race of Champions tapahtumassa. Kolmen osallistumiskerran tuloksena on ollut yksi voitto, yksi toinen ja yksi kolmas sija.

|  |  |  |
| --- | --- | --- |
| Edeltäjä:**Tony Stewart** | **NASCAR Winston Cup -mestari**2003 | Seuraaja:**Kurt Busch** |

Lähteet
-------

1. ↑  Matt Kenseth Racing career profile *DriverDB*. Viitattu 13.3.2017.

Aiheesta muualla
----------------

* Kuvia tai muita tiedostoja aiheesta **Matt Kenseth** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Alpo Siimes Tuura** (23. heinäkuuta 1902 Riihimäki – 2. kesäkuuta 1928 Cleveland, Yhdysvallat) oli amerikansuomalainen taidemaalari.

Alpo Tuuran vanhemmat olivat Juho Tuura ja Emilia o.s. Punkari. Hän kävi yhteiskoulua Riihimäellä, kunnes muutti 1916 Yhdysvaltoihin jatkaakseen siellä opintojaan. Hän suoritti ylioppilastutkinnon Harborissa ja opiskeli sitten neljä vuotta Clevelandin taideopistossa. Hän ehti pitää ensimmäisen oman näyttelyn ja oli valmistelemassa toista, kun hän kuoli auto-onnettomuudessa kesäkuun alussa 1928. Tuuran kuoltua hänen ystävänsa taiteilija Max Albin Bachofen (1903–1987) järjesti Tuuran jäämistöstä löytyneiden teosten muistonäyttelyn.

Lähteet
-------

1. 1 2  Kuolleita, Helsingin Sanomat 10.06.1928 nro 156, s. 5, Kansalliskirjaston Digitoidut aineistot
2. ↑  Alpo Tuuran kuolinilmoitus, Helsingin Sanomat 10.6.1928 nro 156, s. 2, Kansalliskirjaston Digitoidut aineistot
3. ↑  Riihimäkeläinen taiteilija saanut tunnustusta Amerikassa, Etelä-Hämeen Sanomat 20.3.1928 nro 33, s. 4, Kansalliskirjaston Digitoidut aineistot
4. ↑  Alpo S. Tuura - eräs taiteilijakohtalo, Satakunnan Kansa 13.01.1929 nro 11, s. 8, Kansalliskirjaston Digitoidut aineistot
5. ↑  askART : Max Bachofen

Aiheesta muualla
----------------

* Luettelo Tuuran teoksista, jotka olivat esillä Clevelandin taidemuseon May Show -näyttelyssä keväällä 1928 (Internet Archive)
**Matthew Richard "Matt" Lucas** (s. 5. maaliskuuta 1974 Stanmore, Englanti) on englantilainen näyttelijä ja koomikko, joka on tullut suurelle yleisölle tutuksi televisio-ohjelmista *Pikku-Britannia*, *Rock Profile* ja *Shooting Stars*.

Lucas kasvoi juutalaisessa perheessä, johon kuului hänen lisäkseen isä John, äiti Diana ja veli Howard. Hän kävi Haberdashers Asken -poikakoulua ja siirtyi sen jälkeen Bristolin yliopistoon opiskelemaan näyttelemistä pariksi vuodeksi.

Lucas sairastaa alopeciaa, jonka seurauksena hän kaljuuntui jo lapsena. Ensimmäisen kerran hän menetti hiuksensa kuusivuotiaana, vaikka ne kasvoivatkin vielä lyhyeksi aikaa takaisin.

Lucas on avoimesti homoseksuaali. Toukokuussa 2007 *The Independent* -lehti listasi hänet Britannian kahdeksanneksi vaikutusvaltaisimmaksi homoseksuaaliksi.

Ura
---

Ennen *Pikku-Britanniaa* Lucas esiintyi muun muassa Bob Mortimerin ja Vic Reevesin *Shooting Stars* -ohjelmassa George Dawesina. Lucas on myös kirjoittanut tekstejä koomikko Sacha Baron Cohenille. Vuonna 2010 Lucas teki David Walliamsin kanssa komediasarjan *Lennetään!*.

Lucas on esiintynyt monilla musiikkivideoilla, muun muassa Pet Shop Boysin "I’m with Stupid" -kappaleen videolla David Walliamsin kanssa sekä Blurin "Country Housessa", Ben Foldsin "Jesuslandissa" ja Fat Lesin "Vindaloossa".

Lähteet
-------

1. 1 2 3  Viner, Brian: Matt Lucas: Pride and prejudice *The Independent*.  16.12.2006. Viitattu 17.12.2012. (englanniksi)

Aiheesta muualla
----------------

* Matt Lucas Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Australia
* Korea
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* IdRef

 |

 |
**Élie Decazes** (28. syyskuuta 1780 Sainte-Martin-de-Laye – 24. lokakuuta 1860 Decazeville) oli ranskalainen poliitikko, joka toimi Ranskan pääministerinä vuosina 1819–1820. Bourbon-restauraation aikana hänet tunnettiin maltillisten monarkistien johtajana.

Decazes oli koulutukseltaan lakimies. Hän toimi vuonna 1807 Louis Bonaparten neuvosherrana Hollannissa ja vuonna 1811 Pariisin vetoomustuomioistuimen tuomarina. Bourbonien valtaanpaluun jälkeen hänet nimitettiin heinäkuussa 1815 Pariisin poliisin prefektiksi ja pian sen jälkeen valtakunnalliseksi poliisijohtajaksi. Hän kohosi maltillisten perustuslaillisten johtohahmoksi vastustaessaan äärikuningasmielisten niin sanottua valkoista terroria eli aiemman hallinnon kannattajiin kohdistuneita väkivaltaisia kostotoimia. Decazes toimi myös kuningas Ludvig XVIII:n neuvonantajana. Elokuussa 1816 hän sai aikaiseksi ultrarojalistien hallitseman edustajainkamarin ("Chambre introuvable") hajotuksen, jonka seurauksena maltilliset nousivat uusissa vaaleissa kamarin enemmistöksi.

Decazes nimitettiin joulukuussa 1818 Jean Dessoles’n hallituksen sisäministeriksi ja häntä pidettiin hallituksen "vahvana miehenä". Hän kannatti sensuurin höllentämistä, valtiontalouden uudistamista ja äänioikeuden laajentamista, joita kaikkia ultrarojalistit jyrkästi vastustivat. Vallankumouksellisena tunnetun papin Henri Grégoiren erottaminen edustajainkamarin jäsenyydestä synnytti Ranskassa poliittisen kriisin, jonka seurauksena Decazes tuli syksyllä 1819 pääministeriksi. Hänen kautensa jäi kuitenkin lyhyeksi. Berryn herttuan salamurha helmikuussa 1820 sai ultrarojalistit hyökkäämään uudelleen Decazes’ta vastaan ja hänen oli erottava muutamaa päivää myöhemmin. Eron vastentahtoisesti hyväksynyt kuningas Ludvig XVIII palkitsi hänet herttuan arvolla ja nimitti hänet lähettilääksi Englantiin.

Vuodesta 1821 Decazes oli jäsenenä parlamentin ylähuoneessa eli päärien kamarissa, jossa hän arvosteli kuningas Kaarle X:n taantumuksellista politiikkaa. Decazes tuki vuoden 1830 heinäkuun vallankumousta. Hän johti Aveyronin alueen hiili- ja terästeollisuuden perustamista. Alueen keskuskaupunki nimettiin hänen kunniakseen Decazevilleksi vuonna 1829.

Élie Decazes’n poika oli Louis Decazes, joka toimi Ranskan ulkoministerinä vuosina 1873–1877.

Lähteet
-------

1. 1 2 3 4  Élie, Duke Decazes (englanniksi) *Encyclopædia Britannica Online Academic Edition*. Viitattu 31.3.2013.

Aiheesta muualla
----------------

* Kuvia tai muita tiedostoja aiheesta **Élie Decazes** Wikimedia Commonsissa

* Elie Decazes (ranskaksi) Assemblée Nationale

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Alankomaat
* Puola
* Vatikaani

 |
|  |
| Henkilöt | 
* Deutsche Biographie
* Sycomore

 |
|  |
| Muut | 
* SNAC
* IdRef

 |

 |
**Matthew Moore** (s. 9. elokuuta 1984, Van Nyus, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut kymmenen kautta NFL-liigassa. Kaudella 2020 hän edustaa Kansas City Chiefsiä. Moore on edustanut urallaan myös Carolina Panthersia ja Miami Dolphinsia. Moorella ei ole ollut pelaajasopimusta kauden 2017 jälkeen.

Ura
---

Moore aloitti ammattilaisuransa Dallas Cowboysin organisaatiossa, muttei pelannut joukkueessa yhtään ottelua. NFL-debyyttinsä hän teki Carolina Panthersin paidassa kaudella 2007, ja edusti seuraa kauden 2010 loppuun saakka.

Kesällä 2011 Moore teki vapaana pelaajana sopimuksen Miami Dolphinsin kanssa. Kaudella 2011 Moore syrjäytti Chad Hennen aloittavan pelinrakentajan paikalta. Seuraavalla kaudella kuitenkin tulokas Ryan Tannehillistä tuli Dolphinsin aloittava pelinrakentaja. Moore pelasi Tannehillin varamiehenä kuusi kautta.

Kauden 2018 alussa Moorella ei ollut pelaajasopimusta. Kauden aikana hänellä tarjottiin muutamaa sopimusta, mutta hän kieltäytyi niistä. Moore ei pelannut missään kaudella 2018, mutta kauden 2019 alkupuolella Kansas City Chiefs tarvitsi varapelinrakentajaa ja teki sopimuksen Mooren kanssa.

Lähteet
-------

1. ↑  Matt Moore signs with Dolphins ESPN (englanniksi)
2. ↑  Antwan Staley: Ex-Dolphins backup QB Matt Moore reportedly turns down workout opportunities Dolphins Wire:  USA Today. Viitattu 19.3.2019. (englanniksi)
3. ↑  Chiefs signing quarterback Matt Moore Pro Football Talk:  NBC Sports. Viitattu 6.10.2020. (englanniksi)
**Élodie Ouédraogo** (s. 27. helmikuuta 1981 Saint-Josse-ten-Noode) on belgialainen yleisurheilija.

Ouédraogo edusti aiemmin Burkina Fasoa ja piti lähes kahdeksan vuotta hallussaan maan ennätystä 100 metrin aitajuoksussa ajalla 13,87. Hän karsiutui 2000 Santiago de Chilen nuorten MM-kisoissa 100 metrin aitojen välierissä ajalla 13,76. Vuonna 2005 hän voitti Belgian sisäratojen mestaruuden 60 metrillä sekä juoksi kolmanneksi Universiadeissa 200 metrin juoksussa ajalla 23,62. Osakan MM-kisoissa 2007 hän karsiutui 400 metrin aitajuoksun alkuerissä ajalla 56,44, mutta oli samoissa kisoissa mukana Belgian joukkueessa, joka voitti MM-pronssia 4 × 100 metrin viestijuoksussa. Joukkueessa juoksivat lisäksi Olivia Borlée, Hanna Mariën ja Kim Gevaert. Pekingin olympialaisissa 2008 Ouédraogo juoksi viestin kolmannen osuuden Belgian-ennätysaikaan päättyneessä viestissä. Joukkue sijoittui alun perin toiseksi, mutta nousi vuonna 2016 olympiavoittoon kun edelle sijoittunut Venäjän joukkue hylättiin dopingin takia. Hän karsiutui 400 metrin aitojen välierissä sekä Berliinin MM-kisoissa 2009 ajalla 57,58 että Barcelonan EM-kisoissa 2010 ajalla 58,60. Daegun MM-kisoissa 2011 hän karsiutui jälleen välierissä, vaikka juoksi ennätyksensä 55,29. Lontoon olympialaisissa 2012 hän karsiutui niin ikään välierissä ennätyksellään 55,20.

Henkilökohtaiset ennätykset
---------------------------

Lähde: IAAF
* 100 metrin juoksu: 11,40 (2005)
* 200 metrin juoksu: 23,11 (2004)
* 100 metrin aitajuoksu: 13,34 (2003)
* 400 metrin aitajuoksu: 55,20 (2012)
* Pituushyppy: 620 (2001)

Lähteet
-------

1. 1 2 3 4  Élodie Ouédraogo Kansainvälinen yleisurheiluliitto.  (englanniksi)
2. ↑
3. ↑   (Arkistoitu – Internet Archive)
4. ↑  Jamaika tyri vaihdon, naisten pikaviestikulta Venäjälle *MTV3.fi*.  22.8.2008. MTV. Viitattu 22.8.2008.
5. ↑  Belgian women's relay quartet receive 2008 Olympic gold medals after Russian sprinter fails doping test - Firstpost *Firstpost*.  10.9.2016. Viitattu 20.7.2018.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Alpo Oskar Eriksson** (20. joulukuuta 1923 Helsinki – 29. maaliskuuta 2012 Helsinki) oli suomalainen rakennusmestari, ekonomi ja yritysjohtaja, joka sai teollisuusneuvoksen arvonimen.

Erikssonin vanhemmat olivat Karl Oskar Eriksson ja Ida Maria Nieminen ja puoliso Maire Ester Stigell. Eriksson kävi keskikoulun ja osallistui jatkosotaan. Rakennusmestariksi hän valmistui 1946 ja vielä ekonomiksi 1953. Jo opiskeluaikanaan Otto Wuorion omistamassa rakennusliikkeessä työskennellyt Eriksson jatkoi valmistuttuaan saman yrityksen työmaamestarina, kunnes hänet nimitettiin kustannuslaskijaksi vuonna 1951.

Kolmen vuoden päästä Erikssonista tuli Otto Wuorio -yhtiön hankintapäällikkö ja sitten työpäällikkö. Vuonna 1959 hänet nimitettiin yhtiön teknilliseksi johtajaksi, vuonna 1964 apulaistoimitusjohtajaksi ja vuonna 1968 toimitusjohtajaksi. Eriksson toimi samalla myös Otrio Oy:n toimitusjohtajana. Eriksson sai teollisuusneuvoksen arvonimen vuonna1975. Eläkkeelle hän jäi Otto Wuorio Oy:n omistajavaihdoksen yhteydessä vuonna 1985. Työuransa aikana Eriksson osallistui aktiivisesti rakennusalan yhteistyöhön useissa eri järjestöissä.

Lähteet
-------

1. 1 2 3  Alpo Oskar Eriksson *Biografiasampo*. Viitattu 28.12.2021.
**Mehiläisten poisto** tarkoittaa mehiläisten uudelleensijoittamista. Tätä tarkoitusta varten on olemassa ammattimaisia palveluita, sillä tarhamehiläistä pidetään hyödyllisimpänä kaikista hyönteislajeista. Mehiläispesillä on potentiaalinen taloudellinen arvo. Tarhamehiläisten ammattimaisella poistamisella tarkoitetaan usein niiden siirtämistä uuteen paikkaan, jossa niitä voidaan hoitaa ja käyttää sadon pölyttämiseen ja hunajan sekä mehiläisvahan tuotantoon. Sinänsä mehiläisten poistossa on piirteitä sekä tuholaisten torjunnasta että mehiläishoidosta. Elävien mehiläisten poistamisen tai mehiläisten pelastamisen voi suorittaa paikallinen mehiläishoitaja, joka joko pitää mehiläiset, myy ne tai auttaa yksinkertaisesti pitämään mehiläiset rakennetussa pesässä. Kaikki mehiläishoitajat eivät kuitenkaan tarjoa mehiläisten poistopalveluita.

Lajeista
--------

Tyypillisesti mehiläislaji, joka on poistamisen kohteena, on länsimainen mehiläinen, eli tarhamehiläinen ( *Apis mellifera* ). Afrikkalainen mehiläinen (*A. melliferan* ja *A. mellifera scutellatan* risteymä) voidaan kuitenkin myös poistaa turvallisesti, siirtää ja pitää hengissä. Mehiläisten poistoalan ammattilaisten ei pitäisi väittää pystyvänsä erottamaan näitä kahta tyyppiä; tämä voidaan tehdä vain laboratorioanalyyseillä.

Lähteet
-------

1. ↑  William Dullas: *Abc's of Beekeeping Problems and Problem Beekeepers*. iUniverse, 2008-08-07. ISBN 978-0-595-63440-8. Teoksen verkkoversio (viitattu 2.5.2020). en
2. ↑  M. K. O'Malley and J. D. Ellis: Choosing the Right Pest Control Operator for Honey Bee Removal: A Consumer Guide *edis.ifas.ufl.edu*.  10.4.2019. Viitattu 2.5.2020. (englanniksi)


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bee removal  –  29.4.2020 versio
Rameškin piiri Tverin alueen kartalla.
**Rameškin piiri** (ven. Ра́мешковский райо́н, *Rameškovski raion*) on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 2 500 neliökilometriä. Asukkaita on 15 900 henkeä (vuonna 2009).

Piirin hallinnollinen keskus on Rameškin taajama. Lisäksi siihen kuuluu 10 maalaiskuntaa:

* Aljošino (ven. Алёшино, karjalaksi Ol’oššova)
* Ilgoštši (ven. Ильгощи, kar. Vil’goušši)
* Kiveritši (ven. Киверичи)
* Kušalino (ven. Кушалино)
* Nekrasovo (ven. Некрасово)
* Nikolskoje (ven. Никольское, kar. Mikol’skoi)
* Vednoje (ven. Ведное)
* Vysokovo (ven. Высоково)
* Zaklinje (ven. Заклинье, kar. Zuaklenja)
* Zastolbje (ven. Застолбье, kar. Zuastolbi)

Vuosina 1937–1939 Rameškin piiri kuului Kalininin alueen Karjalaiseen piirikuntaan. Vuonna 1989 piirin asukkaista 16 % oli tverinkarjalaisia.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)
2. ↑  Virtaranta, Pertti: *Tverinkarjalaisista nimistä*, s. 11. Helsinki: Suomalais-ugrilainen seura, 1992. ISBN 951-9403-44-2.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Rameškin piiri**.
* Rameškin piiri Tverin alue -tietosanakirjassa[vanhentunut linkki] (venäjäksi)
* Rameškin piirin sivusto (venäjäksi)

Tverin alueen piirit ja *kaupunkipiirit*
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • *Kimry* • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • *Ržev* • Ržev • Sandovo • Sonkovo • Spirovo • Staritsa • Toropets • Udomlja • *Toržok* • Toržok • *Tver* • Vesjegonsk • *Vyšni Volotšok* • Vyšni Volotšok • Zapadnaja Dvina • Žarkovski • Zubtsov
**Colton Orr** (s. 3. maaliskuuta 1982) on uransa lopettanut kanadalainen jääkiekkoilija. Hänet tunnetaan fyysisenä pelaajana sekä tappelijana.

Ura
---

Winnipegissä syntynyt Orr pelasi juniorikiekkoa WHL-joukkueissa Swift Current Broncos, Kamloops Blazers ja Regina Pats. Varaamattomana pelaajana Orr teki sopimuksen Boston Bruinsin kanssa. Ensimmäisen NHL-pelinsä hän pelasi Washington Capitalsia vastaan. Ottelu jäi hänen kauden 2003–2004 ainoakseen. Työsulkukauden 2004–2005 jälkeen Orr oli pelannut 125 ottelua Providence Bruinsissa, tehnyt niissä 12 pistettä ja istunut jäähyllä 536 minuuttia.

Orr pelasi alkukauden 2005–2006 Bostonissa ennen kuin hänet asetettiin waiver -listalle, josta New York Rangers poimi hänet 29. marraskuuta 2005. Orr teki ensimmäisen pisteensä pelattuaan 15 ottelua Rangersissa. 

Orr pelasi Rangersissa kolmen kauden aikana 53 ottelua 2006–2007, 74 ottelua 2007–2008 ja täydet 82 ottelua kaudella 2008–2009. Ensimmäisen maalinsa Orr teki 9. helmikuuta 2007 Tampa Bay Lightningiä vastaan.

1. heinäkuuta 2009 Orr teki nelivuotisen sopimuksen Toronto Maple Leafsin kanssa. Sopimuksen arvo oli miljoona dollaria per vuosi. Orrille kertyi heti ensimmäisellä Maple Leafs -kaudellaan 239 jäähyminuuttia.

Kaudella 2011–2012 Orr menetti paikkansa Torontossa pelatessaan vain viisi ottelua. Hän teki niissä yhden maalin ja tappeli kerran. 4. tammikuuta 2012 Toronto asetti Orrin waiver -listalle puolitoista vuotta ennen sopimuksen päättymistä. Kukaan ei Orria listalta poiminut, joten hän pelasi loppukauden farmiseura Toronto Marliesissa. Siellä hän pelasi 26 ottelua, joissa teki yhden maalin ja keräsi 46 jäähyminuuttia.

Kaudella 2012–2013 Orr pelasi 44 ottelua 48:sta Torontossa. Hän teki yhden maalin ja syötti kolme. Hän pelasi seitsemässä ottelussa pudotuspeleissä. Orr keräsi runkosarjassa liigan suurimman jäähymäärän: 155 minuuttia. 

13. heinäkuuta 2013 Toronto ja Orr tekivät kaksivuotisen jatkosopimuksen, jonka arvo oli 1,85 miljoonaa dollaria.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Colton Orr
Ramesseumin pohjapiirros. Alimpana mustalla sisäänkäynnin pylonit. Niiden jälkeen ovat ensimmäinen sisäpiha (A) ja toinen sisäpiha (III) sekä niiden jälkeen useita pienempiä pylvässaleja.
Ilmakuva Ramesseumin raunioista
Ramesseumin patsaita ja pylväitä
**Ramesseum** on faarao Ramses II:n (hallitsi 1279–1213 eaa.) kuolintemppeli Egyptissä Niilin länsirannalla Theban nekropolissa. Temppeli oli pyhitetty Amon-jumalalle ja kuolleelle faaraolle.

Ramesseum sijaitsee muurien rajaamalla 275 × 168 metrin laajuisella alueella, jossa temppelin lisäksi on sivurakennuksia ja varastoja.

Temppeli on nykyisin puoliksi raunioitunut. Sen seiniä koristavat kohokuvat, joissa kuvataan muun muassa Kadeshin taistelua, Syyrian sotia ja Min-juhlaa. Temppelin ensimmäisellä sisäpihalla on ollut valtava yhdestä graniittilohkareesta veistetty faaraon patsas, joka oli pystyssä ollessaan arviolta 17 metrin korkuinen. Toisella sisäpihalla on muun muassa Osiriksen patsaita ja kaksi Ramsesin patsasta.

Lähteet
-------

1. 1 2 3  Mortuary temple of Ramesses II - The Ramesseum *Ancient Egypt and Archaeology Web Site*. Viitattu 18.2.2018.
2. 1 2  Ramesseum *Encyclopædia Britannica*. Viitattu 18.2.2018.

Aiheesta muualla
----------------

* Kuvia tai muita tiedostoja aiheesta **Ramesseum** Wikimedia Commonsissa
**Colton Gillies** (s. 12. helmikuuta 1989 White Rock, Brittiläinen Kolumbia) on kanadalainen jääkiekkoilija. Gillies on NHL-seura Minnesota Wildin ensimmäisen kierroksen varaus vuodelta 2007.

Ura
---

Gillies varattiin WHL-junioriliigaan koko tilaisuuden toisena pelaajana, varaajanaan Saskatoon Blades. Gillies edusti Kanadaa vuoden 2007 alle 18-vuotiaiden MM-kisoissa, jotka pidettiin Suomessa. Kanadan joukkue sijoittui neljänneksi. Samana kesänä Gillies varattiin NHL:ään numerolla 16 Minnesota Wildin toimesta. Wild oli kaupannut oman varausvuoronsa aikaisemmaksi, jotta saisi Gilliesin. Varaustilaisuuden jälkeen Gillies nimettiin Bladesin kapteeniksi ja hän edusti taas Kanadaa vuoden 2008 alle 20-vuotiaiden MM-kisoissa, jotka pidettiin Tšekissä. Kanadan joukkue voitti mestaruuden.

Myöhemmin kaudella 2007–2008 Gillies pelasi 11 ottelua Minnesotan AHL-seura Houston Aerosissa, jossa hänelle kertyi kahdeksan tehopistettä. Kaudella 2008–2009 Gillies pelasi 45 ottelua Minnesota Wildin joukkueessa. Hän teki ensimmäisen NHL-maalinsa New York Islandersia vastaan pelatussa pelissä 19. joulukuuta 2008.

6. heinäkuuta 2011 Gillies teki kahden vuoden jatkosopimuksen Minnesota Wildin kanssa. Gillies pelasi 36 ottelua Wildissa kaudella 2011–2012, kunnes Columbus Blue Jackets otti hänet tammikuussa 2012 siirtolistalta.

Gillies jäi kaudella 2013–2014 ilman NHL-sopimusta. Hän osallistui Buffalo Sabresin harjoitusleirille, joka kuitenkin toi hänelle vuoden sopimuksen Sabresin farmijoukkue Rochester Americansissa.

Muuta
-----

Gilliesin setä on Hockey Hall of Fameen valittu Clark Gillies.

Lähteet
-------

1. ↑  Colton Gillies *Elite Prospects*. Everysport Media Group AB.  (englanniksi)
2. ↑
3. ↑
4. ↑  Colton Gillies The Internet Hockey Databasessa (englanniksi)
5. ↑  Blue Jackets claim Colton Gillies off waivers  14.1.2012. The Globe and Mail Inc. Viitattu 17.1.2012. (englanniksi)[vanhentunut linkki]
**Mehmet Ali Talat** (s. 6. heinäkuuta 1952) on kyproksenturkkilainen poliitikko. Hän toimi Pohjois-Kyproksen tasavallan *de facto* presidenttinä vuosina 2005–2010. Koska Pohjois-Kyproksen itsenäisyyttä ei ole kansainvälisesti tunnustettu, ei Talatin presidenttiyttäkään tunnustettu. YK piti Talatia bona fide Pohjois-Kyproksen neuvottelijana. Aikaisemmin Talat on toiminut Turkkilaisen republikaanipuolueen puheenjohtajana ja Pohjois-Kyproksen pääministerinä 2004–2005.

Elämäkerta
----------

Talat syntyi Kyproksen pohjoisosassa sijaitsevassa Kyreniassa. Suoritettuaan toisen asteen opinnot Kyproksella, hän opiskeli Lähi-idän teknillisessä yliopistossa, Turkissa. Talat oli jo opiskeluaikanaan mukana poliittisessa toiminnassa.

Palattuaan Kyprokselle hän oli mukana turkkilaisten ammattiliittojen ja Kyproksen turkkilaisten opiskelijoiden liiton (KOGEF) perustamisessa. Talat osallistui Turkkilaisen republikaanipuolueen nuorisotoimintaan ja oli mukana lukuisissa valiokunnissa.

Poliittinen ura
---------------

Talat toimi opetus- ja kulttuuriministerinä joulukuusta 1993. Myöhemmin hän toimi muun muassa varapääministerinä. 

14. tammikuuta 1996 Talat valittiin Turkkilaisen republikaanipuolueen puheenjohtajaksi. Joulukuussa 2003 hän muodosti presidentti Rauf Denktaşin käskystä hallituksen, kun virassa ollut pääministeri Derviş Eroğlu oli kykenemätön siihen.

Talat voitti presidentinvaalit helmikuussa 2005. Hän toimi pääministerinä presidenttiyden alkuun asti, jonka jälkeen uudeksi pääministeriksi tuli varapuheenjohtaja Ferdi Sabit Soyer.

Lähteet
-------

1. ↑   *biyografi.info*. Viitattu 20.4.2010. (turkiksi)
2. ↑   *bibilgi.com*. Viitattu 20.4.2010. (turkiksi)
3. ↑   *kktcb.eu*. Viitattu 20.4.2010. (turkiksi)
4. ↑   *ctp-bg.com*.  Arkistoitu 22.6.2015. Viitattu 20.4.2010. (turkiksi)
5. ↑   *kimkimdir.gen.tr*.  Arkistoitu 11.7.2011. Viitattu 20.4.2010. (turkiksi)
6. ↑   *nedirkimdir.org*. Viitattu 20.4.2010. (turkiksi)

Aiheesta muualla
----------------

* Presidentin viralliset sivut
* Talatin englanninkielinen haastattelu

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Suomen koulukuvausliitto** on yleishyödyllinen toimialajärjestö, johon valtaosa suomalaisista koulukuvauspalveluja tarjoavista yrityksistä kuuluu. Liiton jäsenet kuvaavat yli 98 % kaikista Suomen päiväkoti- ja kouluikäisistä. Suomen koulukuvausliiton tarkoituksena on kehittää, edustaa ja valvoa koulu-, päiväkoti-, rippi-, urheilu- ja armeijakuvauksien sekä muiden vastaavien ryhmäkuvausten alalla toimivien yritysten ja yhteisöjen yleisiä ja yhteisiä etuja. Suomen koulukuvausliitto edistää jäsentensä välistä yhteistoimintaa ja parantaa alan yleisiä toimintaedellytyksiä sekä kehittää valokuvan, alan ja alalla toimivien arvostusta ja asemaa sekä toimintamalleja. Lisäksi Suomen koulukuvausliitto toimii alan itsesäätelyelimenä.

Koulukuvauksella on pitkät perinteet ja se on tutkitusti haluttu palvelu. Suomen koulukuvausliiton yhdessä Taloustutkimuksen kanssa tekemän tutkimuksen (2021) mukaan vanhemmat pitävät koulu- ja päiväkotikuvausta tärkeänä: 82 prosenttia vanhemmista oli sitä mieltä, että koulun ja päiväkodin tulee järjestää kuvaustapahtuma.

Lähteet
-------

1. ↑  Liiton toiminta Suomen koulukuvausliitto. Viitattu 8.10.2021.
2. ↑  Manu, Johanna: Teini haluaa koulukuvaan, vaikka kännykkä on täynnä omakuvia – "Merkityksellisempi kuin oma selfie", sanoo 10-vuotias Liina Kauppinen *Yle Uutiset*.  10.9.2021. Yle. Viitattu 8.10.2021.
Departementti Uruguayn kartalla.
**San José** on yksi Uruguayn departementeista. Sen pääkaupunki on San José de Mayo.
Departementin pinta-ala on 4 992 km² ja vuonna 2009 arvioitu väkiluku oli 109 670 henkeä.

San José sijaitsee Uruguayn eteläosassa. Siellä on kaksi noin 30 000 asukkaan kaupunkia, Ciudad del Plata ja pääkaupunki San José de Mayo. Näiden lisäksi maakunnassa on lukuisia muutaman tuhannen asukkaan pikkukaupunkeja, joiden joukossa on rantalomakohteita kuten Quinta del Horno.

Lähteet
-------

1. ↑  Departments Citypopulation
2. ↑  San Jose Explore Uruguay

Aiheesta muualla
----------------

* Kuvia tai muita tiedostoja aiheesta **San José (departementti)** Wikimedia Commonsissa

|  |  |  |  |  |
| --- | --- | --- | --- | --- |
| 

| * n
* k
* m
Uruguayn departementit |
| --- |
|  |
| 
* Artigas
* Canelones
* Cerro Largo
* Colonia
* Durazno
* Flores
* Florida
* Lavalleja
* Maldonado
* Montevideo
* Paysandú
* Río Negro
* Rivera
* Rocha
* Salto
* San José
* Soriano
* Tacuarembó
* Treinta y Tres

 | Uruguay |

 |